**Uvjeti za ponovnu uporabu informacija**

Pravo na ponovnu uporabu informacija uređeno je člankom 27. Zakona o pravu na pristup informacijama (NN 25/13, 85/15, 69/22):

1. Svaki korisnik ima pravo na ponovnu uporabu informacija u komercijalne ili nekomercijalne svrhe, u skladu s odredbama ovoga Zakona.
2. U svrhu ponovne uporabe tijela javne vlasti nemaju obvezu informaciju izraditi, prilagođavati ili izdvajati dijelove informacija ako to zahtijeva nerazmjeran utrošak vremena ili sredstava, niti se od tijela javne vlasti može zahtijevati da nastavi ažurirati, nadograđivati i pohranjivati informacije u svrhu ponovne uporabe.
3. Na pitanja koja nisu posebno uređena ovom glavom primjenjuju se na odgovarajući način ostale odredbe ovoga Zakona.«

Sukladno čl. 29. Zakona o pravu na pristup informacijama (NN 25/13, 85/15, 69/22) u zahtjevu za ponovnu uporabu informacija, osim [podataka](http://www.hrvatske-ceste.hr/default.aspx?id=214) iz članka 18. stavka 3. Zakona o pravu na pristup informacijama (NN 25/13, 85/15, 69/22) podnositelj zahtjeva mora navesti i:

1. informacije koje želi ponovno upotrijebiti,
2. oblik i način na koji želi primiti sadržaj traženih informacija,
3. svrhu u koju želi ponovno upotrijebiti informacije (komercijalna ili nekomercijalna svrha).

Zahtjev za ponovnu uporabu informacija možete ispuniti na obrascu u word formatu i poslati e-mailom na adresu: **ss-gracac@ss-gracac.skole.hr**ili ga isprintati i poslati poštom na adresu: Srednja škola Gračac, Školska 8, 23440 Gračac.